КIуэкIуэ Казбек «Анэм и щIыхь» медалыр сабий куэд зиIэ анэхэм ярет
КъБР-м и Правительствэм и Унэм щекIуэкIащ «Анэм и щIыхь» медалыр сабий куэд зиIэ анэхэм зэрыратым теухуа гуфIэгъуэ зэхыхьэ. Дамыгъэ лъапIэр хуагъэфэщащ Къэбэрдей-Балъкъэрым щыщ цIыхубз тIощIым.
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек къызэхуэсахэм и гуапэу ехъуэхъуащ къэралым щагъэлъапIэ махуэшхуэмкIэ — Анэм и махуэмкIэ.
«Фи бынхэр пэжыгъэрэ цIыхугъэрэ яхэлъу къэтэджын, ди къэралым и цIыху нэс хъун папщIэ фэ фхузэфIэкI псори фолэжь, фи псэр етауэ абыхэм я творческэ зэфIэкIхэр къывогъэуш, я ехъулIэныгъэхэм фрогушхуэ. Си гумрэ си псэмрэ къабгъэдэкIыу фIыщIэ фхузощI апхуэдэ псэемыблэж лэжьыгъэм папщIэ, унагъуэ хабзэ нэхъыфIхэр хъумэным фызэрегугъум къыхэкIыу, — къыхигъэщхьэхукIащ щIыналъэм и Iэтащхьэм.
Къэбэрдей-Балъкъэрыр, жиIащ КIуэкIуэ Казбек, жыджэру хыхьащ урысейпсо лъэпкъ проект 12-м я щIыналъэ Iыхьэхэр зэхэлъхьэным. Абыхэм ящыщу нэхъыщхьэ дыдэхэр зыхуэунэтIар егъэджэныгъэр, узыншагъэр хъумэныр егъэфIэкIуэнырщ, тыншыпIэ псори зиIэ псэупIэхэр щIынырщ, сабий зэрыс унагъуэхэм я псэукIэм зегъэужьынырщ: «Дэ тхузэфIэкIыу зыри къэдгъэнэнкъым унагъуэхэм, псом хуэмыдэу сабий куэд зэрысхэм, яхуэфэщэн гулъытэ ягъуэтын пап-щIэ», — къигъэлъэгъуащ республикэм и унафэщIым.
КIуэкIуэ Казбек бын куэд зиIэ анэхэм ехъуэхъуащ узыншагъэ быдэ, насып, ефIэкIуэныгъэ яIэну.
ГуфIэгъуэ зэIущIэм хэтащ федеральнэ центрым и лIыкIуэ, апхуэдэу КъБР-м и Парламентым, Правительствэм, профсоюз, жылагъуэ зэгухьэныгъэхэм я лIыкIуэхэр.
«Анэм и щIыхь» медалыр а махуэм иратащ:
Архагъэ Любэ (быни 5), ГъуаплъащIэ Ларисэ (быни 7), Iэюб Гуля (быни 5), Бэв Маридэ (быни 5), Бисеровэ Даимат (быни 7), Джанатаевэ Беллэ (быни 5), Евдокимовэ Еленэ (быни 5), Зэшей Иринэ (быни 5), Ирыгу Иринэ (быни 5), Иттиевэ Дарико (быни 5), Къаныкъуэ Iэсият (быни 5), Кэцыбей Марьянэ (быни 5), Гугъуэт Мадинэ (быни 5), Къущхьэ Жаннэ (быни 7), Лукьяевэ Фаризэт (быни 6), Хаировэ Зайнаф (быни 5), ХьэпащIэ Светланэ (быни 10), Шэру Лерэ (быни 7), ШыдукI Валентинэ (быни 8), Юсуповэ Зульфия (быни 5).
КъБР-м и IэтащхьэмрэПравительствэмрэ я пресс-IуэхущIапIэ.
